### | | | | --- | --- | | | | | --- | | **Byråd** 30. april 2019 Sagsnr. 710-2019-12452 Dok.nr. 710-2019-87816 Sagsbehandler DPNICL | | 73.                 Tillægsbevilling ukrudtsbekæmpelse - Åbent

###

|  |  |
| --- | --- |
| Tidl. politisk behandling | BY, 29.08.17, pkt. 105 |
| Forventet sagsgang | TMU, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til anmodning om en
tillægsbevilling vedrørende driftsbudgettet til ukrudtsbekæmpelse på veje,
stier, fortove og pladser.

Byrådet besluttede i august 2017 at udbyde Trafik og Vejes
driftsopgaver i tre særskilte fagudbud. En del af renholdelsen blev ved en fejl
ikke medtaget i udbuddet i efteråret 2017, som var opdelt på flere entrepriser.
Ukrudtsbekæmpelse på veje, stier, fortove og pladser var ikke en del af den
samlede udbudte renholdelsesopgave. De nye driftskontrakter trådte i kraft pr.
1. april 2018.

I vækstsæsonen 2018 løste Teknik og Kultur delvist
ukrudtsbekæmpelsen med flere bestillingsopgaver inden for det nuværende budget,
men søger nu en tillægsbevilling.

**VURDERING**

Teknik og Kultur vurderer, at en toårig rammeaftale
vedrørende ukrudtsbekæmpelse, med mulighed for forlængelse på yderligere to år,
vil være en fornuftig løsning for kommunen.

Med rammeaftalen og de eksisterende driftskontrakter, vil
den samlede driftsopgave være dækket, idet Teknik og Kultur har undersøgt, om
der er andre delopgaver, som ikke er dækket af de allerede indgåede
driftskontrakter.

Ukrudtsbekæmpelsen er nødvendig for at modvirke forfald og
sikre færdsel på veje, stier, fortove og pladser.

Ukrudtsbekæmpelsen skal ske ved en termisk bekæmpelse med
damp, varmt skum, vand eller lign. Et krav til metoden er, at produktet skal
være godkendt af Miljøstyrelsen som et pesticidfrit produkt. Bekæmpelsen skal
udføres flere gange over vækstsæsonen, og kan varieres efter behov og
lokalitet.

Teknik og Kultur har afsøgt markedet for ukrudtsbekæmpelse
ved at sende opgaven i offentligt udbud.

Teknik og Kultur har modtaget to tilbud på ukrudtsbekæmpelse,
som opfylder de beskrevne krav. Det billigste tilbud ligger på ca. 550.000 kr.
svarende til seks gange årlig ukrudtsbekæmpelse af veje, stier, fortove og
pladser.

**ØKONOMI**

Teknik og Kultur søger en tillægsbevilling på 700.000 kr.
finansieret af kassen i 2019. Beløbet indarbejdes i det tekniske budget fra
2020. Beløbet vil dække ukrudtsbekæmpelse seks gange over hele kommunen i
vækstsæsonen. 150.000 kr. af beløbet vil blive prioriteret til supplerende
ukrudtsbekæmpelse i bymidter og andre steder, hvor der færdes mange borgere.

Provenuet ved genudbuddet blev opgjort til 3,14 mio. kr.
pr. år på baggrund af det gennemførte udbud jf. pkt. 82 på byrådsmødet 29. maj
2018, hvor det blev besluttet, at beløbet skulle tilføres kassebeholdningen.

**INDSTILLING**

Direktøren for Teknik og Kultur indstiller til Byrådet:

1.
At der gives en tillægsbevilling på
700.000 kr. i 2019 finansieret af kassen.

2.
At der årligt indarbejdes 700.000 kr. i
forbindelse med det tekniske budgetlægning 2020-23.

**BESLUTNING**

***Teknik- og Miljøudvalget, 4. april 2019:***

Fraværende:Ingen

Indstilles godkendt.

***Økonomiudvalget, 23. april 2019:***

Fraværende:Ingen

Indstilles godkendt.